
R E P U B L I  K A    H R V A T S K A
[image: ]VUKOVARSKO-SRIJEMSKA ŽUPANIJAOPĆINA NIJEMCI
Trg kralja Tomislava 6, 32 245 NIJEMCI


OPĆINSKO VIJEĆE
KLASA: 402-05/26-01/02
URBROJ: 2196-20-01-26-2
Nijemci, 18. svibnja 2026. 

		
Na temelju članka 19. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 - vjerodostojno tumačenje, 129/05, 109/07, 125/08, 150/11, 144/12, 19/13-pročišćeni tekst, 137/15-ispravak, 123/17, 98/19 i 144/20) te članka 28. Statuta Općine Nijemci (Službeni vjesnik VSŽ 03/21) Općinsko vijeće Općine Nijemci na 7. sjednici održanoj dana 18. svibnja 2026. godine  donijelo je

ODLUKU
o sufinanciranju programa obrazovanja i prijevoza učenika hrvatske nacionalne manjine u Republici Srbiji

I.
Ovom Odlukom uređuje se sufinanciranje programa u području obrazovanja hrvatske nacionalne manjine u Republici Srbiji i troškova prijevoza učenika pripadnika hrvatske nacionalne manjine koji pohađaju osnovne i/ili srednje škole u Republici Srbiji.

II.
Svrha sufinanciranja na temelju ove Odluke je poticanje razvoja i dostupnosti obrazovanja na hrvatskom jeziku za pripadnike hrvatske nacionalne manjine u Republici Srbiji s ciljem unaprjeđenja kvalitete obrazovanja te očuvanja i jačanja nacionalnog, kulturnog i jezičnog identiteta hrvatskog naroda u  Republici Srbiji.  

III.
Općina Nijemci će za sufinanciranje programa iz točke I. ove Odluke osigurati sredstva u iznosu od 1.000,00 eura godišnje, u razdoblju od 3 (tri) godine, počevši od 2026. godine.

IV.
Sredstva za provedbu ove Odluke osiguravaju se u Proračunu Općine Nijemci za svaku proračunsku godinu u kojoj se Odluka provodi.

V.
 Za provedbu ove Odluke ovlašćuje se općinski načelnik Općine Nijemci na sklapanje i potpisivanje sporazuma s Hrvatskim nacionalnim vijećem u Republici Srbiji.

VI.
Ova Odluka će stupiti na snagu osmog dana od dana objave u „Službenom vjesniku“ Vukovarsko-srijemske županije. 


PREDSJEDNIK OPĆINSKOG VIJEĆA
Vjekoslav Subotić, mag.ing.agr. 

